Dodaj svoj predmet v Muzej okusov!
2025-01-29 00:00 - 2025-06-01 00:00 (Europe/Paris) | Maribor center / splet
Si predstavljate, da vaš dežnik, babičin recept ali star košček mila postanejo del muzejske zbirke?
Pridružite se projektu Muzej okusov in soustvarite edinstveno virtualno zbirko, kjer vsak predmet pripoveduje svojo zgodbo o sladkem, slanem, kislem, grenkem ali pikantnem spominu.
Sodelujte v treh korakih:
1. Izberite predmet, ki vas povezuje z okusom.
2. Fotografirajte ga in napišite zgodbo o njegovem pomenu.
3. Pošljite prispevek preko obrazca.
Muzej okusov je sodoben projekt Pokrajinskega muzeja Maribor, ki združuje preteklost in sedanjost z inovativnimi pristopi. Njegov osrednji cilj je raziskovanje, interpretacija in doživljanje okusov, ki so nosilci spominov in pomemben del kulturne dediščine.

Povezava do originalnega članka

Odprtje razstave Zagotavljanje ustreznih bivalnih pogojev študentom Univerze v Mariboru
2025-03-19 12:00 - 2025-05-31 12:00 | Evropska investicijska banka
Vabimo vas na odprtje razstave Zagotavljanje ustreznih bivalnih pogojev študentom Univerze v Mariboru, ki bo v sredo, 19. marca 2025, ob 12. uri v Muzeju narodne osvoboditve Maribor.
Razstava v jubilejnem letu, ko Univerza v Mariboru obeležuje 50-letnico ustanovitve, skozi fotografije in pričevanja predstavlja objekte ter bivalne pogoje za študente, ki jih zagotavljajo študentski domovi Univerze v Mariboru.

Povezava do originalnega članka

Gala Čaki: Pokrajina notranjega jaza
2025-03-21 19:00 - 2025-05-31 19:00 | Maribor center / MMC KIBLA, Ulica kneza Koclja 9, Maribor
Odprtje samostojne razstave Gale Čaki: Pokrajina notranjega jaza
Vljudno vabljeni na odprtje samostojne razstave slikarke Gale Čaki Pokrajina notranjega jaza, ki bo v petek, 21. marca 2025, ob 19. uri v prostoru za umetnost KiBela. Njena dela buhtijo od energije, kot bi umetnica prelivala svojo notranjost na platna, ki izžarevajo umetničino ustvarjalno ekspresijo.
Intenzivna osebna čustva z odločnimi, a tudi prefinjenimi in nežnimi zamahi potez čopiča usmeri v slikanje, kar opravlja tako vehementno, da bi njen pristop označili tudi za ambientalni performans ali akcijsko slikarstvo.

Povezava do originalnega članka

Mariborski slikar Eduard Lind
2025-03-27 09:00 - 2025-05-31 12:00 | Maribor center / Pokrajinski arhiv Maribor
S čopičem skozi čas: Eduard Lind in življenje mariborskih meščanov
V Kinu Partizan, ki je del Pokrajinskega muzeja Maribor, je na ogled izjemna postavitev, posvečena življenju in delu Eduarda Linda (1827–1904), priznanega mariborskega slikarja druge polovice 19. stoletja. Ob obeležitvi 120. obletnice njegove smrti razstava prinaša edinstven vpogled v bogat opus portretista, ki je mojstrsko ovekovečil podobe mariborskega meščanstva ter postal pomemben kronist svojega časa.
Slikarska tehnika Eduarda Linda, ki slovi po foto-realistični natančnosti, mu je omogočila, da je konkuriral celo sodobni fotografiji. Njegovi portreti županov in uglednih meščanov, ki so delovali v ključnih mestnih institucijah, so danes pomemben del mariborske dediščine. Poleg portretov je ustvarjal tudi sakralne podobe, krajine in restavratorska dela, kar ga uvršča med vsestranske umetnike svoje dobe.
Postavitev razstave je zasnovala dr. Valentina Bevc Varl, kustodinja in umetnostna zgodovinarka, ki je v večletnem raziskovanju Lindove zapuščine razkrila številne nove vidike njegovega dela. Posebno vrednost razstavi dajejo štiri doslej neznana Lindova dela, ki so zdaj prvič na ogled javnosti. Razstavo dopolnjuje monografija Eduard Lind, slikar mariborskega meščanstva (1827–1904), ki razkriva fascinantne podrobnosti iz njegovih osebnih beležnic in celovit pregled njegovega ustvarjanja.

Razstava je na ogled od torka do sobote, med 10. in 18. uro.

Povezava do originalnega članka

200-urni tečaj za učitelja joge v Mariboru
2025-04-12 09:00 - 2026-03-21 18:00 | Okolica / Asteya studio, Miklavčeva ulica 7, 2000 Maribor
Pridružite se nam na obsežnem 200-urnem usposabljanju Spanda Vinyasa, da postanete spreten učitelj joge.
Pridružite se nam na obsežnem 200-urnem usposabljanju Spanda Vinyasa, da postanete spreten učitelj joge. V skladu z modrostjo in tradicijo joge, ajurvede, petih elementov ter sodobnega razumevanja anatomije in biomehanike boste preoblikovali svojo lastno prakso in zapustili to usposabljanje samozavestno in kompetentno za poučevanje organske, integralne metode Spanda Vinyasa. Tečaj je odlična izbira za vse, ki vas zanima bolj dinamična vadba – vinyasa joga.
Velika prednost tečaja je, da vas naučimo Spanda metode sekvenciranja jogijskih ur. To pomeni, da pridobite zelo strukturirano, logično in organizirano metodo, s katero lahko učinkovito učite tako popolne začetnike kot tudi tiste, ki imajo že nekaj izkušenj z vadbo asan.
Poleg tega vas spoznamo tudi z zahtevnejšo Spanda Tattva Flow jogo, ki je primerna za naprednejše praktike. Fizični del tečaja izvajamo na srečanjih v Asteya studiu, medtem ko teoretični del predelate v svojem tempu preko vnaprej posnetih predavanj.

Povezava do originalnega članka

Yana Naidenko / Iz skicirke
2025-04-25 10:00 - 2025-06-16 18:00 | Maribor center / UGM Šop, Strossmayerjeva ulica 6
Yana Naidenko je grafična oblikovalka in slikarka, ki se bo v UGM Šopu predstavila s serijo del na papirju.
Umetnica v skicirki beleži prizore iz vsakdanjega življenja. Prizore z ulice, železniške postaje, portrete družinskih članov in prijateljev pogosto najprej fotografira, šele nato jih s pomočjo kemičnih svinčnikov, flomastrov, akvarelov, temper in pastelov prenese na papir. Tak način ustvarjanja ji nudi, da z minimalnimi sredstvi ujame hipnost trenutka, čustev in razpoloženja.
Yana Naidenko je ukrajinska umetnica, ki živi v Mariboru. Diplomirala je na Narodni akademiji za urbano ekonomijo v Khrakivu, kjer je kasneje delala kot grafična oblikovalka in se še dodatno izobraževala na področju slikarstva in risbe. Zanima jo umetnost kot nosilka identitete ter kako lahko umetnost postane način spopadanja z izkušnjo razseljenosti. V Ukrajini je razstavljala v okviru skupinskih razstav ter se udeleževala umetniških rezidenc.

Povezava do originalnega članka

Skupinska razstava OPE.N: Od znotraj navzven / Inside-out
2025-04-29 19:00 - 2025-05-23 19:00 | Okolica / OBRAT, prostor umetnosti in participacije
Skupinska razstava oziroma predstavitev rezultatov umetniških rezidenc v sklopu programa OPE.N, ki so potekale med marcem in aprilom v Kranju in Mariboru.
Primarni cilj rezidenc je bil vpogled gostojočih delavk_cev v kulturi v lokalno infrastrukturo in produkcijske kapacitete lokalne, neodvisne, kulturniške scene. To je bilo izhodišče za avtorska dela, ki so nastala tekom rezidenc. Potek rezidenc ni bil izključno produkcijsko naravnan, temveč izkušenjsko, s poudarkom na integraciji rezidentov v lokalno sceno in z namenom spoznavanja posameznic_kov kot njenih nosilcev, razumevanju mehanizmov njenega delovanja ter vpogleda v fizične prostore, namenjene neodvisni kulturi.
Tekom meseca marca sta v Layerjevi hiši v Kranju bivala rezidenta s Kosova, interdisciplinarna umetnica Diona Kusari in glasbeni raziskovalec Ismail Myrseli, ki sta spoznavala kulturno krajino Kranja in Ljubljane. Aprila pa smo v ateljejih Vetrinjskega dvora v Mariboru gostili rezidenta s Hrvaške, fotografinjo Sanjo Merćep in novinarja Mateja Ivušića. Sanja in Matej sta med rezidenco primarno spoznavala neodvisno kulturo, ki se producira in dogaja v Mariboru.

Povezava do originalnega članka

Javni razpis za umetniške rezidence v Berlinu, Londonu, New Yorku in na Dunaju za leto 2026
2025-05-05 - 2025-06-16 | BERLIN
Ministrstvo za kulturo je objavilo Javni razpis za izbor kulturnih projektov bivanja in ustvarjanja v umetniških rezidencah v Berlinu, Londonu, New Yorku in na Dunaju, ki jih bo v letu 2026 sofinancirala Republika Slovenija iz proračuna, namenjenega za kulturo. Okvirna vrednost razpisanih sredstev je predvidoma 100.000 evrov. Rok za prijavo je 16. junij 2025.

Predmet javnega razpisa je izbor kulturnih projektov za enomesečno bivanje in ustvarjanje v umetniških rezidencah Ministrstva za kulturo v Berlinu, Londonu, New Yorku in na Dunaju v obdobju od 1. januarja do 31. decembra 2026.
Cilji javnega razpisa so krepitev umetniške ustvarjalnosti posameznikov ali umetniških skupin prek mobilnosti in medkulturne izmenjave idej, znanja in praks, krepitev njihove mednarodne prepoznavnosti ter uveljavljanje slovenske kulture in umetnosti v tujini.
Razpis je namenjen prijaviteljem, ki delujejo na področjih umetnosti in kulture: uprizoritvena umetnost; vizualna umetnost; arhitektura in oblikovanje; glasbena umetnost; intermedijska umetnost; film in AV-kultura; knjiga; kritika umetnosti ter refleksija kulture in družbe.
Financiranje vključuje:

stroške najemnine, tekoče stroške, ki so povezani z uporabo stanovanja, stroške rednega vzdrževanja in osnovne opreme umetniških rezidenc v Berlinu, Londonu, New Yorku in na Dunaju;
pavšalno nadomestilo za stroške poti in bivanja ter drugih stroškov v zvezi s projektom oziroma ustvarjanjem v rezidenci za izbrane prijavitelje.

POVEZAVA: https://www.gov.si/zbirke/javne-objave/javni-razpis-9/

GUGALNIK IDEJ: Odloženo v depoju pohištva
2025-05-05 08:00 - 2025-09-19 17:00 | Maribor center / nekdanji Kino Partizan
Vabimo vas na odprtje umetniškega projekta 𝐑𝐮𝐝𝐢𝐣𝐚 𝐔𝐫𝐚𝐧𝐚, ki s pomočjo fotografije, videa in baleta raziskuje naš odnos do predmetov kulturne dediščine. 𝐏𝐫𝐨𝐣𝐞𝐤𝐭 𝐣𝐞 𝐝𝐞𝐥 𝐦𝐮𝐳𝐞𝐣𝐬𝐤𝐞 𝐩𝐥𝐚𝐭𝐟𝐨𝐫𝐦𝐞 𝐆𝐔𝐆𝐀𝐋𝐍𝐈𝐊 𝐈𝐃𝐄𝐉, 𝐤𝐢 𝐯𝐚𝐛𝐢 𝐮𝐦𝐞𝐭𝐧𝐢𝐤𝐞 𝐤 𝐝𝐢𝐚𝐥𝐨𝐠𝐮 𝐳 𝐝𝐞𝐝𝐢š𝐜𝐢𝐧𝐨. V središču je tokrat vprašanje: ali lahko do stvari razvijemo intimen, čustven odnos – ne le spoštovanje?

V ambientu 𝐝𝐞𝐩𝐨𝐣𝐚 𝐩𝐨𝐡𝐢š𝐭𝐯𝐚 𝐏𝐨𝐤𝐫𝐚𝐣𝐢𝐧𝐬𝐤𝐞𝐠𝐚 𝐦𝐮𝐳𝐞𝐣𝐚 𝐌𝐚𝐫𝐢𝐛𝐨𝐫, postavljenega v nekdanjem 𝐊𝐢𝐧𝐮 𝐏𝐚𝐫𝐭𝐢𝐳𝐚𝐧, vas bo pričakala posebna fotografska postavitev, kjer se med muzejske predmete “odloži” telo balerine. Z igro svetlobe in kontrastov med živim in neživim projekt odpira nova vprašanja o empatiji, spominu in zgodovini.

𝐃𝐨𝐠𝐨𝐝𝐞𝐤 𝐛𝐨𝐬𝐭𝐚 𝐩𝐨𝐬𝐩𝐫𝐞𝐦𝐢𝐥𝐚 𝐩𝐫𝐨𝐣𝐞𝐤𝐜𝐢𝐣𝐚 𝐢𝐧 𝐩𝐨𝐠𝐨𝐯𝐨𝐫 𝐳 𝐚𝐯𝐭𝐨𝐫𝐣𝐞𝐦.
Razstava bo na ogled do 19. septembra 2025. Kino Partizan, vsak torek do sobote, od 10.00 do 18.00. Ob nedeljah, ponedeljkih in praznikih zaprto.

Razstava Preslišani
2025-05-06 18:00 - 2025-06-06 19:00 | Maribor center / Vodni stolp
Otvoritev razstave Preslišani bo 6. maja ob 18.00 v Vodnem stolpu.

Viktorija Potočnik in Brane Širca sta ustvarjalna dvojica, ki ju je naključno povezala njuna likovna pripoved, stkana v polju eksistencialno obarvane figuralike. Njune podobe opozarjajo na vse tiste, na katere smo kot družba pozabili, jih spregledali ali preslišali. Oba ustvarjalca povezuje globoka empatija, ki se zrcali v želji, da bi prav vsak posameznik imel možnost osmislitve, saj bomo le na ta način lahko kot družba zaživeli v sožitju.
Gledalca, ki se znajde sredi prostorske razstavne postavitve, se predstavljena tematika zlahka dotakne, saj se zdi, da tudi s svojo fizično umeščenostjo postaja eden izmed upodobljencev, kar predstavlja učinkovito vstopno točko identifikacije. Množica nemih figur Viktorije Potočnik in Braneta Širce namreč potrpežljivo čaka, da se v nas sproži val sočutja in predrami glas nevidnih, preslišanih in pozabljenih.
Kustodinja Irma Brodnjak Firbas

Viktorijo Potočnik, nekdanjo poslanka ter županja, pedagoginja in humanitarka je v zadnjih letih svoj angažiran glas prelila v likovno govorico. Sprva se je izražala v risbi in grafiki, nato pa intenzivneje v kiparskem mediju. Pri slednjem je izbrala glino, material, domač tudi njeni rojstni Prlekiji. V elegantne, manieristično razpotegnjene ženske figure je vnesla širok spekter čustev – v njihovi zamaknjenosti in ranljivosti zaslutimo osamljenost, otožnost, obup, pa tudi upor, vztrajnost, pogum in upanje. Njene ženske figure nastajajo posamično ali v paru, v razstavnih postavitvah pa se zdi, da strnjene v množico nastopajo kot branilke človeškega dostojanstva. Med številnimi skulpturami, ki jih je Potočnikova doslej ustvarila, najdemo tudi torze, konstitutiven in zelo pomenljiv del njenih najnovejših stvaritev pa so rupture, ki jih asociativno doživljamo kot rane, metaforično pa nakazujejo na izgorelost ter duhovno izpraznjenost. V prispodobi pa ravno ta izvotljenost človeške figure daje možnost za nove vsebine in drugačne pristope, zlasti v smislu odmika od banalnosti in površnosti.
Brane Širca velja za izrazito angažiranega likovnega umetnika, katerega slikarski, grafični in kiparski cikli izkazujejo izjemno senzibilnost do družbenih neravnovesij. Navdih za slikarsko serijo Pariške silhuete (2017) je umetnik dobil v času bivanja v pariškem ateljeju Zveze društev slovenskih likovnih umetnikov. Slikarski objekti so nastajali na osnovi fotografskega beleženja uličnega vrveža anonimne množice ljudi, ki preplavlja ulice, bulvarje in trge francoske prestolnice. Utrip, ki ga je Širca iskal skozi objektiv, pa poleg živahne dinamike urbanega vsakdanjika razkriva tudi manj prijetne plati sodobnega, s potrošniško logiko prežetega življenja. In ravno tovrstno bivanjsko plastenje predstavlja jedro njegovega likovnega raziskovanja. Podobe ljudi je avtor s poudarjeno konturo prenesel na večjo papirnato podlago, za likovne nosilce je uporabil napihljive papirnate vreče, namenjene zaščiti blaga med transportom. Pred nami se torej izrisujejo anonimne figure, zamrznjene v času in prostoru. Figure Širca zgovorno prikaže v belih (duhovno razvrednotenje) ali črnih silhuetah (eksistencialna teža), z močnimi plakatnimi odtenki barvnih prog pa v dela vnaša potrošniško estetiko.
Gledalca, ki se znajde sredi prostorske razstavne postavitve, se predstavljena tematika zlahka dotakne, saj se zdi, da tudi s svojo fizično umeščenostjo postaja eden izmed upodobljencev, kar predstavlja učinkovito vstopno točko identifikacije. Množica nemih figur Viktorije Potočnik in Braneta Širce namreč potrpežljivo čaka, da se v nas sproži val sočutja in predrami glas nevidnih, preslišanih in pozabljenih.

Povezava do originalnega članka

[Galerija Media Nox] Razstava TBD
2025-05-07 18:00 - 2025-06-05 18:00 | Galerija Media Nox
GALERIJA MEDIA NOX
RAZSTAVA TBD
Sreda, 7. maj 2025 // 18.00 // Galerija Media Nox
V sredo, 7. maja 2025, bo v Galeriji Media Nox odprtje razstave študentov Akademije za likovno umetnost in oblikovanje Univerze v Ljubljani, ki so jo avtorji naslovili TBD. Razstava bo na ogled do 5. junija 2025.
Razstava, na kateri se predstavljajo umetniki Žiga Kelenc, Ajda Podgorelec, Janez Škrlec in Neža Urbiha, je naslovljena TBD. V angleškem jeziku se TBD največkrat uporablja kot okrajšava za besedno zvezo »to be determined« (»se še določi«). V vsakdanji rabi ima kratica precej več pomenov, vse pa druži namigovanje na nekaj, kar še ni povsem dorečeno, določeno ali razjasnjeno. Tudi umetniške poti mladih umetnikov, ki počasi končujejo študij slikarstva na Akademiji za likovno umetnost in oblikovanje v Ljubljani, so še dokaj nedoločene, hkrati pa se že začenjajo oblikovati prav z medijem razstav. Kuratorka razstave je Naja Mlinar.
Rdeča nit, ki povezuje razstavljajoče umetnike, je zanimanje za prepletanje stvarnega in duhovnega sveta človeške duševnosti in razmišljanja. Njihova dela, ki čisti slikarski medij pogosto preraščajo in se širijo tudi v prostor, so združitev stvarnih podob in domišljijskega sveta osebnih spominov, izkušenj, vtisov in včasih celo obsesij. Umetniki se razmerij moči, ki so v današnji družbi ustaljena in samoumevna, lotevajo tako, da na videz vsakdanje položaje obračajo in zamenjujejo. Nastala dela se zato na prvi pogled ne zdijo nenavadna, ob podrobnejši kontemplaciji pa počasi izvabijo občutke nelagodja. S tem želijo umetniki gledalce spodbuditi k razmišljanju o današnji družbi, ki prav tako pod skrbno negovano površino pogosto prikriva neprijetne in grde resnice.

Povezava do originalnega članka

Odprtje razstave TBD
2025-05-07 18:00 - 2025-06-05 22:00 | Maribor center / Galerija Media Nox, Židovska ulica 12
Razstava študentov Akademije za likovno umetnost in oblikovanje UL
V sredo, 7. maja 2025, bo v Galeriji Media Nox odprtje razstave študentov Akademije za likovno umetnost in oblikovanje Univerze v Ljubljani, ki so jo avtorji naslovili TBD. Razstava bo na ogled do 5. junija 2025. Razstava, na kateri se predstavljajo umetniki Žiga Kelenc, Ajda Podgorelec, Janez Škrlec in Neža Urbiha, je naslovljena TBD.
V angleškem jeziku se TBD največkrat uporablja kot okrajšava za besedno zvezo »to be determined« (»se še določi«). V vsakdanji rabi ima kratica precej več pomenov, vse pa druži namigovanje na nekaj, kar še ni povsem dorečeno, določeno ali razjasnjeno.
Tudi umetniške poti mladih umetnikov, ki počasi končujejo študij slikarstva na Akademiji za likovno umetnost in oblikovanje v Ljubljani, so še dokaj nedoločene, hkrati pa se že začenjajo oblikovati prav z medijem razstav.
Kuratorka razstave je Naja Mlinar.

Povezava do originalnega članka

Natalija R. Črnčec: Cvetovi svetlobe
2025-05-07 19:00 - 2025-06-14 14:00 | Maribor center / MMC KIBLA, Ulica kneza Koclja 9, Maribor
odprtje samostojne razstave Natalije R. Črnčec Cvetovi svetlobe
Vljudno vabljeni na odprtje svetlobne instalacije Cvetovi svetlobe ustvarjalke Natalije R. Črnčec, ki bo v sredo, 7. maja 2025, ob 19. uri v prostoru za umetnost KiBela.
Umetniška svetlobna instalacija generira vseobsežno lepoto ozračja. Eno najbolj opaznih novosti tokratne razstave je novonastala in razvijajoča se biomorfna oblika ‘cvetovi svetlobe’, ki jo umetnica razvija od leta 2014.
Elementarna danost gradnikov, prostorska postavitev cvetov svetlobe, njihovo svetlenje, barva in glasba naelektrijo in napojijo izbrani prostor, ki vnaša v našo percepcijo lepoto danega izkustva in trenutka. Svetlobna instalacijska kompozicija pronica skozi naše čute po obodih barv, melodijskih struktur, svetlobnih polj in nežnih vrtalnih plesov cvetov svetlobe. Prostorska postavitev uporablja vir svetlobe UV-luči. UV-luč obudi fluorescentno barvo, ki osvetli cvetove svetlobe.
Cvetovi zažarijo v svoji lepoti in podobi ter bivajoče barvno šelestijo.
Povezava do originalnega članka

PARTIZANSKA IZKAZNICA 001775
2025-05-09 17:00 - 2025-05-10 18:00 | Maribor center / Trafika ob Mestnem parku
V petek, 9. maja, bo minilo osemdeset let od konca druge svetovne vojne. V Trafiki ob parku bomo predstavili enega najredkejših dokumentov iz vojnega obdobja.
V petek, 9. maja, bo minilo osemdeset let od konca druge svetovne vojne. V Trafiki ob parku bomo predstavili enega najredkejših dokumentov iz vojnega obdobja – partizansko izkaznico številka 001775, ki pa nikoli ni prišla do pripadnikov osvobodilnega gibanja.
Kje je bila natisnjena, kdo jo je pripravil in zakaj nikoli ni prišla do partizanov, pa na razstavi, ki jo bomo odprli na dan zmage, izkaznica pa bo na ogled še naslednji dan, v soboto, 10. maja, in sicer med 10:00 in 12:00 ter 16:00 in 18:00

Povezava do originalnega članka

Sara Haas: Saga
2025-05-09 19:00 - 2025-05-16 13:00 | Maribor center / artKIT, Glavni trg 14, Maribor
odprtje samostojne razstave Sare Haas Saga
Vljudno vabljeni na odprtje samostojne razstave Saga slikarke in scenografke Sare Haas, ki bo v petek, 9. maja 2025, ob 19. uri v razstavišču artKIT.
»Fantastične sage Snorrija Sturlusona so bile morda prvi model za nastanek teh del, porod ideje za fantazmagoričen svet, imenovan ‘saga’ ali zgodba; mesto, posvečeno domišljijskemu, kultivaciji spomina in lastnim notranjim refleksijam, skozi dela, v katerih spomini živijo v izmišljenem svetu. Vsi spomini so zapisani v slikah in tvorijo pripoved o preteklih, davno pozabljenih trenutkih in spominih, ki so bili zmanipulirani na skrajno domiseln način. Z uporabo omejujočih se form v realnem smislu nastajajo delikatne oblike, ki oblikujejo naravo in uokvirjajo like na slikah. Sanjarjenje v izmišljenem vrtu, polnem vilinov, ter vrtinčasti vzorci in cvetlične oblike ustvarjajo tekoče, organsko ozadje kot v snu. Kadri si sledijo kot v polsnu. Enako kot sam naziv ‘saga’ skozi svoja dela pripovedujem zgodbe o tem, kar doživljam.«
Sara Haas

Povezava do originalnega članka

Tok tok tok 1,5+
2025-05-10 10:00 | Sodni stolp
Le naprej, poezija!

Mateja Bizjak Petit / Koprodukcija z Centre de Créations pour l’Enfance – Maison de la poésie in Festival mondial des théâ / 30 min

Uprizoritev Tok tok tok je poetičen in igriv triptih, ki malčke in njihove spremljevalce povabi, da vstopijo in se prepustijo gledališkemu potovanju skozi poezijo.
Prva pesem V tvojih očeh avtorice Dorothée Volut jih popelje v deželo široko odprtih vesolj, tistih, ki se nas dotikajo od blizu, in tistih čarobno neskončnih, ki si jih je vizualno zamislila Lucie Félix.
Druga pesem Sonce je potrkalo na moja vrata avtorja Pierra Solettija jih zaziba v lepoto sveta, ki jo zaznamo skozi žarke iskrive radosti, ki jih je narisala Raphaële Enjary.
Tretja pesem Pesem ti raste pod kožo avtorice Fabienne Swiatly pa jih povabi v samo srce poezije z odkrivanjem povsem novih obzorij s pomočjo objektov iz tekstila Myriam Colin.
Igralka in glasbenik v objemajočem zvočnem prostoru ponujata živahno in stimulativno gledališko doživetje skozi prizmo igre. Igre, ki ničesar ne vsiljuje, ampak vabi. Igre besed, zvokov, barv in giba. Okrog treh poetičnih interpretacij bivanja in ustvarjanja zaživijo trije svetovi. Mali in veliki gledalec sta povabljena, da odkrivata lepoto preprostosti, ki ju obdaja, skoznjo zaslutita vsak svoje notranje vesolje ter se prepustita estetskemu dihanju in preprosto uživata v bogastvu lastne
intuitivne domišljije.

Nakup kart

Povezava do originalnega članka

Rajzefirbčni sprehod: PROTESTNI SPREHOD
2025-05-10 10:00 | Maribor center / Trg generala Maistra (pred občino)
Podajte se z nami na sprehod skozi zgodovino in sedanjost mariborskih uporov, ko je mestu – po domače – »dvignilo dekl«.
Na prvi pogled, morda pa tudi na drugega in tretjega, deluje Maribor kot zelo umirjeno in zaspano mesto, a pod to na videz zaspano površino vedno brbota in je na meji da izbruhne, kot že tolikokrat doslej. Na Protestnem sprehodu se bomo sprehodili prav skozi to zgodovino (pa tudi sedanjost) stavk in protestov, ko nam je, tako po mariborsko, “dvignilo dekl”.
Ker nam je MAR In se BORimo za to mesto.

Kdaj: Sobota, 10. 5. 2025, ob 10.00
Zbirna točka: Trg generala Maistra (pred občino)
Sprehajalec: Vid Kmetič Trajanje: 1 – 1,5 ure
Cena sprehoda je 13 € na osebo.

Na sprehod se je potrebno prijaviti!
Prijave zbiramo do petka, 9. maja 2025, do 17.00 na: e-mail info@rajzefiber.si, telefon +386 590 21519 in osebno v trgovini Rajzefiber.
Sprehod se izvede, če so nanj prijavljene minimalno 4 osebe.

Povezava do originalnega članka

KREATIVNICA
2025-05-10 10:00 - 12:00 | Maribor center / Grajska kavarna Pokrajinskega muzeja Maribor
Medgeneracijska delavnica ročnih del
Na ustvarjalnih delavnicah, namenjenih vsem starostnim skupinam, bomo obujali znanje ročnih del, spoznavali nove tehnike s poudarkom na trajnosti in se mojstrili v kreativnem izražanju.
Na majskem srečanju bo na vrsti polstenje. Pod vodstvom ustvarjalk društva Kreativne akademije iz Slovenske Bistrice bodo udeleženci izdelali polstene cvetlice.
Plačljiv program, cena delavnice je 20,00 € po udeležencu.
Predhodne prijave na: museum@museum-mb.si ali 02 228 35 51, omejeno število udeležencev.

Povezava do originalnega članka

9/20 Coda kavč delavnica: 4 akordi, 20 pesmi
2025-05-10 10:00 - 12:00 | Maribor center / Vetrinjc – BarCoda
glasbena delavnica za kitariste in pianiste
Ena od naših glasbenih aktivnosti, ki smo jo na pobudo naših mentorjev zagnali v preteklih letih, so brezplačna Coda kavč izobraževanja. V formatu krajših dopoldanskih delavnic želimo vsem Codovcem in navadnim smrtnikom predati zgolj in samo uporabno glasbeno znanje, ki ga lahko usvojite in uporabite takoj.
Za te preproste finte, ki jih naši izkušeni mentorji stresajo iz rokava, v učilnicah pogosto zmanjka časa. Poleg tega pa je škoda, da ostanejo zgolj za našimi štirimi stenami. Zato vabljeni, da se nam 10. maja ob 10.00 pridružite na 13. Coda kavču ob 20. obletnici KUD Coda, kjer bomo s 4 akordi na kitaro in klavir naštudirali 20 komadov.
Čeprav je muzika matematika, pozabite zdaj na te številke in se nam samo pridružite na luštnem glasbenem dopoldnevu, ki ga bosta šofirala naša Janja Košir in Bratko Zavrnik. Lastni inštrumenti dobrodošli, niso pa pogoj, kot tudi ne glasbeno predznanje.
Prinesite samo dobro voljo, vse ostalo zrihtamo Codovci.

Povezava do originalnega članka

Tisk na tekstil z Nino Holc
2025-05-10 10:00 - 13:00 | Maribor center / K18WD-30, Razstavišče Vetrinjski (Vetrinjska cesta 30, Maribor)
Znan pregovor pravi: ”Obleka naredi človeka!” Zato bodimo unikatni in si dan popestrimo z ustvarjanjem edinstvenih tekstilnih izdelkov. Spoznajmo tehniko sitotiska in raziskujmo svet čarobnega prelivanja barv, v katerega nas bo popeljala mentorica delavnice Nina Holc, diplomirana oblikovalka tekstilij in oblačil.
Zakaj se udeležiti delavnice?– Izdelajmo si unikatno tekstilno vrečko ali drugi kos oblačila.– Spoznajmo tehniko sitotiska in posebnosti ustvarjanja vzorcev.– Spoznajmo svet barv in oblik umetnice Nine Holc.
Nina bo predstavila tiskarska sita, skozi katere vzorec pretisnemo na blago. Udeleženci delavnice bodo spoznali, kako se zmeša tiskarska pasta, kaj je rakelj in kako nastane sito za sitotisk. Izmed vzorcev, ki so na sitih, si bodo udeleženci delavnice lahko vzorec natisnili na tekstilno nakupovalno vrečko, ki jo bodo dobili na delavnici. Natisnjeni vzorec se bo lahko tudi ročno pobarval in dopolnil v različnih tehnikah poslikave.
Opomba: Udeleženci naj bodo oblečeni primerno za ustvarjanje, ker barvaste nesreče na oblačilih niso izključene. Tiskarske paste so sicer delane na vodni osnovi, zato niso koži nevarne.

Sobotne delavnice za družine pod skupnim imenom Sobota za družbo ponuja obiskovalcem tudi igralni kotiček z igrami za najmlajše ter ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc – BarCoda, ki bo odprt v času MARSovih ustvarjalnih sobot.
Prijave: Zaradi omejenega števila mest vas prosimo, da se predhodno prijavite s plačilom kotizacije. Mesto si zagotovite s predhodnim nakupom vstopnice na spletni strani MARSa www.marsmaribor.org
Prispevek: 5,00 EUR z DDV / posamična (1 odrasel in 1 otrok), 10,00 EUR z DDV / družinska (do 2 odrasla in 3 otroci). Materiali so vključeni.
Dogodek organizira Zavod MARS Maribor skupaj z ustvarjalkami in ustvarjalci ter drugimi partnerji s finančno podporo Mestne občine Maribor – program kultura: MARSov interdisciplinarni kulturno-vzgojni program.
Več: info@marsmaribor.org, http://www.marsmaribor.org/

Jadranka Juras
2025-05-10 19:00 | Maribor center / Vojašniški trg 2A, 2000 Maribor
Koncert ob izdaji novega albuma Dva črna vrana
Album Dva črna vrana se močno spogleduje z jazzom, a ga ni mogoče omejiti le na to zvrst. Njegove skladbe nosijo pridih kantavtorstva, ponekod celo popevke. Z izjemno premišljenimi besedili, ki se dopolnjujejo z glasbo, projekt presega preprosto kategorizacijo in ponuja celostno glasbeno izkušnjo.
Pri nastajanju albuma je Jadranka sodelovala z znanimi slovenskimi jazzovskimi imeni, kot so Robert Jukič, Kristijan Krajnčan, Aleš Suša in Milan Stanisavljević. Svojo izrazno svežino sta dodala tudi igralec in pevec Saša Tabaković, s katerim sta posnela duet za pesem Dva črna vrana, ter hrvaški jazzovski kitarist Elvis Penava.
Pomembno vlogo je odigral tudi glasbenik in aranžer Matija Krečič, ki je za večino pesmi spisal godalne aranžmaje.

Povezava do originalnega članka
